Nicklas Bendtner nekter straffskyld: – Dette er et tilbakesteg

TRONDHEIM/OSLO (VG) Rosenborg-spiss Nicklas Bendtner (30) beklager til Rosenborg og fansen etter anmeldelsen. Samtidig som han nekter straffskyld.

Oppdatert 11. september 2018

Artikkelen er over to år gammel

Bendtner ga en redegjørelse til pressen i Trondheim tirsdag ettermiddag, men svarte ikke på spørsmål fra salen.

– Jeg har vært involvert i en høyst uheldig og beklagelig episode. Jeg kunne ikke i min villeste fantasi se at det skulle utvikle seg slik. Det er veldig kjedelig at utfallet ble som det ble. Det er noen jeg vil beklage til: Rosenborg og deres fans, sier Bendtner.

Redaksjonelt samarbeid Dplay Se Eliteserien og OBOS-ligaen direkte på Dplay

les også Brann-supportere provosert av kampflytting: – Det er respektløst

VG Spesial: Følg gullkampen i Eliteserien her

– Rosenborg har føltes ut som et nytt hjem for meg. Her har jeg fått lov til å være den personen jeg vil være. Dette er et tilbakesteg. Jeg vil beklage overfor mine kjære, sier Bendtner.

– Jeg er ikke en voldelig person, men beskytter de jeg er glad i. Både på og utenfor banen.

Slik svarte Bendtner på Eggen-kritikk i sommer:

Advokaten: Nekter straffskyld

Rosenborg kjemper om gull i serien og cupen i tillegg til spill i Europa League. Bendtner har trøblet med en lyskestrekk den siste tiden, og var i København for opptrening. I helgen hadde RBK-spillerne fri.

– Jeg vil ta forholdsregler slik at jeg ikke havner i en slik situasjon igjen, sier Bendtner og opplyser om at han ikke kan si mer på grunn av rettssystemet.

Videre er det Danmarks rettssystem som tar seg av saken. Alle spørsmål ble videre henvist til advokaten Anders Németh.

les også TV 2-Mathisen om Bendtner-saken: – For meg sier det litt om lysten og motivasjonen hans

– Min klient nekter seg skyldig. Mer kan jeg ikke si på nåværende tidspunkt, sier Németh til VG.

Taxiselskapet Dan Taxi ønsker ikke å kommentere Bendtners uttalelser overfor VG. De avventer i stedet politiets etterforskning. Men taxisjåføren har tatt bladet fra munnen, via sin bistandsadvokat Luise Høj.

– Min klient gjorde natt til søndag jobben sin som taxisjåfør. Han kjørte i den forbindelse to kunder som nektet å betale for turen. Min klient ble deretter utsatt for et grovt overfall. I den forbindelse avvises påstandene om at min klient på noen som helst slags måte har gjort noe som foranlediget overfallet, heter det i uttalelsen, ifølge nyhetsbyrået Ritzau, videreformidlet i Norge av NTB.

Bendtners mange skandaler 2009: * En beruset Nicklas Bendtner må klokken 4 om morgenen hjelpes ut av en nattklubb med buksene på knærne. Får to ukelønner i bot av Arsenal.

* På vei til trening smadrer han sin Aston Martin i 160 km/t. Slipper selv med overfladiske skader. 2011: * Får oppmerksomhet når han smiler under et minutts stillhet til ære for Gary Speed.

* Pleide lyskeskade på dansegulvet og krevde å få pizzaer gratis i København.

* Ble arrestert etter et slagsmål på Hotel Hilton i Newcastle. Løslates senere.

* Anklaget for å ha overfalt en hotellgjest i Helsingør. Saken ble henlagt. 2012: * Får drøye 700 000 kroner i bot etter at han viste frem logoen til et irsk bettingselskap på bokseren, mens han feiret et mål i EM-kampen mot Portugal. 2013: * Politianmeldt og arrestert av engelsk politi etter å ha sparket ned en dør inn til treningssenteret i komplekset der han bodde. Erkjente senere hærverket.

* Idømt drøye 800 000 kroner i bot og to års inndragelse av førerkortet for promillekjøring. Målt til 1,75 i promille.

* En beruset Bendtner kaster et tomt glass på en taxi. Det hele endte uten tiltale, men Bendter uttalte senere at han aldri får være i fred på byen. 2014: * Skal angivelig ha pisket en taxi med beltet sitt og sjåføren ringte politiet. Var på byen i Nørrebro mens hans Arsenal spilte kamp mot Bayern München. 2015: * Bendtner utelates fra kamptroppen til Wolfsburg fordi han kom to timer for sent. Ble bøtelagt av klubben. Siden da har han ikke vært involvert i noe utenomsportslig. Kilde: Ekstra Bladet Vis mer

Dette er historiene om hva som skjedde

Natt til søndag kl. 02:41 skal RBKs største profil ha slått til en taxisjåfør og er nå anmeldt for forholdet i København. Ifølge selskapet DanTaxi er taxisjåføren operert for dobbelt kjevebrudd.

Bendtners kjæreste, Philine Roepstorff, hevder derimot at sjåføren to ganger kjørte i en annen retning enn ønsket på vei hjem fra byen. Senere gikk sjåføren amok og kjørte etter paret, før han kastet en glassflaske mot Roepstorff, skriver hun på Instagram. Bendtner skal da ha slått sjåføren i selvforsvar, ifølge kjæresten.

DanTaxi har tilbakevist hennes historie, og sier at de har levert video av situasjonen til politiet.

– Det er beklagelig. Vi skulle helst vært foruten. Det er viktig for oss som klubb å ta vare på personen. Han er en fantastisk spiller for oss, sier Tove Moe Dyrhaug, daglig leder i RBK.

– Det er viktig at slike ting ikke oppstår igjen. Vi tar dette på alvor og respekterer alle parter, legger hun til.

Her trener Rosenborg uten Bendtner:

Klar for kamper

Moe Dyrhaug forteller at Bendtner er aktuell for spilletid når han blir skadefri.

Hun ville ikke svare på om spilleren følte seg truet eller om han var beruset da hendelsen fant sted. Moe Dyrhaug kommenterte heller ikke spørsmål om hva som skjer med Bendtner dersom han blir dømt.

Danmarks norske landslagssjef, Åge Hareide, uttalte at en voldsdømt spiller, ikke vil få spille på landslaget.

– Hva Åge Hareide sier, må han stå for. Vi har en prosess og dialog på at dette ikke skal skje igjen. Per nå er vi her, sier Moe Dyrhaug.

les også Krise-eksamen for Rosenborg-lederen

Det danske politiet bekrefter til VG at en anmeldelse har kommet, men vil ikke kommentere om det er Bendtner som er anmeldt.

Her kan du se hele pressekonferansen:

Publisert: 11.09.18 kl. 15:34 Oppdatert: 11.09.18 kl. 21:19

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk